Rikunarita-ORG/Wikinium huggingface dataset:
# קו ההמונים

**קו ההמונים** (**群众路线** בסינית, qunzhong luxian בפין-יין) היא דוקטרינה לארגון והנהגה פוליטיים שפותחה על ידי מאו דזה-דונג והמפלגה הקומוניסטית הסינית במהלך מלחמת האזרחים הסינית, והוחלה על האוכלוסייה עם השתלטות המפלגה על סין.

המפלגה הגדירה את קו ההמונים כ"ריכוז הרעיונות הנכונים שההמונים צוברים בחייהם היומיומיים". מאו פיתח את המושג קו ההמונים לכדי תורה שלמה בעלת תוכן מעשי ופילוסופי. המוטו שטבע מאו כדי לסכם את התורה הוא - "עבור ההמונים, למען ההמונים".
הנחת היסוד של התורה היא שהמפלגה מוכרחה להסתמך על תמיכת ההמונים כדי לבסס את שלטונה, ולכן היא מוכרחה לשרת את צורכיהם, לשאוב מהם השראה, ולכוון את האידאולוגיה הפוליטית ושיטות הארגון שלה לפי רצונם.

הדוקטרינה של קו ההמונים דעכה לאחר מותו של מאו, אולם ב-2013 היא הוחייתה על ידי נשיא סין שי ג'ינפינג, במסגרת קמפיין למיגור השחיתות הפושה במוסדות המפלגה והממשלה ולהשבת אמון העם במפלגה.

## ראו גם

* מאואיזם
* מאו דזה-דונג

## קישורים חיצוניים

* סי ג'ינפינג מגייס את מאו למאבק בשחיתות המפלגתית(הקישור אינו פעיל), באתר הרדיו הבינלאומי של סין בעברית
# קהל

קהל צופה במחזה בפארק שעשועים בהונג קונג
קהל באופרה הישראלית תל אביב-יפו
**קהל** הוא ציבור אנשים המתקבצים על מנת לצפות, להאזין או להשתתף בהתרחשות אמנותית, ספורטיבית, לימודית, מקצועית, חברתית או פוליטית. הקהל עשוי להימצא פיזית במקום האירוע, למשל באולם תיאטרון, אולם קונצרטים או מופע רוק, מגרש ספורט, הפגנה, קרנבל, כנסייה/בית כנסת/מקדש, ברחוב ועוד. מאידך הקהל עשוי להתקבץ וירטואלית, למשל קהל צופי תוכנית טלוויזיה, מאזיני רדיו או קוראי עיתון מסוים אינם מצויים יחדיו באותו מיקום, ולעיתים גם לא באותה עת.

מעורבות הקהל בהתרחשות עשויה לנוע בין אי-מעורבות כלל, מעורבות מינימלית כגון מחיאות כפיים או קריאת "אָמֵן" או מעורבות רבה ופעילה בתוכני האירוע, כמו למשל מעורבותם של צופי סרט הפולחן "מופע הקולנוע של רוקי" המתחפשים לדמויות מן הסרט ומשתמשים במגוון אביזרים כדי להמחיז את הסצנות המוצגות על המרקע. מעורבות קהל רבה מתקיימת גם במופעי בידור בהם שחקנים מקצועיים מציגים סיפור מסגרת מז'אנר התעלומה הבלשית תוך שילוב אנשים מהקהל בצוות השחקנים ואלתור העלילה תוך כדי התקדמותה.

## ביהדות

ביהדות, קהל הוא גם ציבור המתפללים בבית כנסת או הנוכחים בטקס דתי (כגון בר מצווה, חתונה). בהקשרים אלו יש המתייחסים לנוכחים בביטוי: "קהל קדוש". בגולה המילה "קהל" שימשה לעיתים במשמעות הקהילה היהודית או ראשי הקהילה.

## קישורים חיצוניים
# כמוסה

כמוסות ג'ל רכות
**כְּמוּסָה** (בלועזית: **קַפְּסוּלָה**; באנגלית: capsule) היא מנת תרופה או תוסף מזון במעטפת יציבה יחסית, המאפשרת צריכה פומית או כפתילה רפואית.

שני סוגי הכמוסות העיקריים הם:

* כמוסות-מעטפת קשיחה – מכילות רכיבים אבקתיים יבשים או גלוליות זעירות. כמוסות אלה עשויות משני חלקים: "גוף" בעל קוטר קטן שממולא ואז מוקף ב"כיפה" (cap) בעלת קוטר גדול יותר.
* כמוסות-מעטפת רכה – משמשות בעיקר לשמנים ולרכיבים מומסים או מורחפים בשמן.

שני סוגי הכמוסות האלה מיוצרים מתמיסה מימית, של חומרים מקרישים (בעיקר ג'לטין) או רב-סוכרים צמחיים או נגזרותיהם.

לעיתים מוסיפים לתמיסה המקרישה גם מרככים כגון גליצרין או סורביטול להפחתת קשיחות הכמוסה, חומרי צבע, חומרים משמרים, חומרי פירוק, חומרי סיכה וחמרי גימור.

מאז פיתוחן, ראו בהן הצרכנים כאמצעי היעיל ביותר לצריכת תרופות.

## קישורים חיצוניים

 מדיה וקבצים בנושא **כמוסה** בוויקישיתוף
 ערך זה הוא קצרמר בנושא רפואה. אתם מוזמנים לתרום לוויקיפדיה ו**להרחיב אותו**.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
# אנאנדמיד

אנאנדמיד|
שיוך | anandamide 8,9 epoxidase activity, anandamide 14,15 epoxidase activity, anandamide 11,12 epoxidase activity  |
|
מזהים |
|
מזהה MeSH | C078814  |
|
מערכת השפה הרפואית המאוחדת | C0211726  |
|   |

**אנאנדמיד** (anandamide, AEA) הוא מוליך עצבי הנוצר בסינתזה של חומצה ארכידונית ואתנולמין.

מקור השם אנאנדמיד הוא חיבור בין המילה "אנאנדה" שבסנסקריט משמעותה "אושר", לסיומת אמיד (amide) שהוא השייר הכימי במולקולה שנמצאה.

אנאנדמיד ידוע גם בשמות אראכידונוילאטנולאמיד (arachidonoylethanolamide) או בקיצור AEA. המבנה שלו נתגלה בשנת 1992 באוניברסיטה העברית בירושלים, במחקריו של רפאל משולם.

אנאנדמיד חשוב להתפתחות העוברית בהריון וקשור ככל הנראה לרגשות אושר ושמחה. הוא קנבינואיד אנדוגני ואף על פי שהוא יחסית שונה מהם במבנהו הכימי, הוא דומה בתכונותיו הליפופיליות לקנבינואידים המצויים בקנאביס, כגון CBD וTHC.
עד כה נמצאו מספר קולטנים עצביים לאנאנדמיד בפרט ולקנבינואידים בכלל, המוכרים ביניהם CB1, CB2, ו GRP55.

בניגוד למוליכים עצביים רבים, האנאנדמיד (כמו שאר הקנבינואידים) נע במרווח הסינפטי דווקא מהעצב ה**בתר-**סינפטי לעצב ה**קדם-**סינפטי.

תזונה של מאכלים המכילים חומצה ארכידונית וחומצות שומן חיוניות אחרות משפיעה על אנאנדמיד ואנדוקנבינואידים (Endocannbinoids) אחרים במוח.

## לקריאה נוספת

* Devane W. A., Hanuš L., Breuer A., Pertwee R. G., Stevenson L. A., Griffin G., Gibson D., Mandelbaum A., Etinger A., Mechoulam R.: *Isolation and structure of a brain constituent that binds to the cannabinoid receptor*. Science 258, 1946-1949 (1992
* Mechoulam R., Fride E.: *The unpaved road to the endogenous brain cannabinoid ligands, the anandamides in “Cannabinoid Receptors”* (ed. R. Pertwee), Academic Press, London. Pp. 233-258 1995)

## קישורים חיצוניים

 מדיה וקבצים בנושא **אנאנדמיד** בוויקישיתוף
 ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ו**להרחיב אותו**.
# פרויקט הגנאלוגיה במתמטיקה

פרויקט הגנאלוגיה במתמטיקה
Mathematics Genealogy Project|  |
|
סוג |
מסד נתונים מקוון  |
|
תקופת הפעילות |
1997–הווה (כ־29 שנים)  |
|
מייסדים | Harry Coonce  |
| www.mathgenealogy.org |
|   |

**פרויקט הגנאלוגיה במתמטיקה** (באנגלית **Mathematics Genealogy Project**) הוא בסיס נתונים הנמצא באתר אינטרנט, המנהל את אילן היוחסין של מנחים וסטודנטים בעבודת דוקטור במתמטיקה. באילן יוחסין זה, המנחה (או המנחים) הוא ה"אב" והדוקטורנט הוא ה"בן". ההגדרה של מתמטיקה היא רחבה יחסית וכוללת בנוסף למתמטיקה גם: "ניתוח נתונים", סטטיסטיקה, שיטות כמותיות בפיזיקה, שיטות כמותיות במדעי החברה, מדעי המחשב וחקר ביצועים. מאגר הנתונים כולל מידע על כ-220,000 מתמטיקאים.

הפרויקט החל בספטמבר 1997 כשהפרופסור למתמטיקה הרי קונס (Harry B. Coonce) התעניין בשם המנחה של המנחה שלו, וכתוצאה בנה את אילן היוחסין. נכון לשנת 2010, הפרויקט מנוהל על ידי אוניברסיטת דקוטה הצפונית (NDSU) ונתמך על ידי האגודה האמריקאית למתמטיקה (AMS).

המידע מתקבל מתקצירים של הדוקטורטים, מהודעות של האגודה האמריקאית למתמטיקה, או דרך עדכון אתר האינטרנט. בסיס הנתונים מכיל את שמו של המתמטיקאי, האוניברסיטה שבה ניתן התואר, שנת קבלת התואר, נושא העבודה לתואר הדוקטור, שמות המנחים והמדינה שבה הוענק התואר.

יש מתמטיקאים נודעים שהעמידו מספר רב של צאצאים. למתמטיקאי יוהאן ברנולי, למשל, למעלה מ-62,000 צאצאים. כמו כן, מצוינים באתר שמותיהם של המורים בעלי המספר הגדול ביותר של תלמידים (השיא הוא 144, נכון ל-2018).

ישנם מקרים שבהם לא ניתן לטפס במעלה אילן היוחסין. דוגמה שכזאת היא רוברט פלויד, מדען מחשב שהעמיד "צאצאים" רבים, אך כזה שאין לו אפילו תואר שני, ולפיכך גם לא מנחה.

## קישורים חיצוניים

* אתר האינטרנט הרשמי של פרויקט הגנאלוגיה במתמטיקה (באנגלית)
# פייר ז'יל דה-ז'ן

פייר ז'יל דה-ז'ן
Pierre-Gilles de Gennes|  |
|
לידה |
24 באוקטובר 1932 הרובע השישה-עשר של פריז, צרפת  |
|
פטירה |
18 במאי 2007 (בגיל 74) אורסה, צרפת  |
|
מקום קבורה |
בית הקברות מונרוז'  |
|
שם לידה | Pierre-Gilles Robert Yves de Gennes  |
|
מדינה |
צרפת |
|
מקום מגורים |
פריז  |
|
ענף מדעי |
פיזיקה |
|
השכלה | * Lycée Claude-Bernard
* אוניברסיטת סן לואי
* אקול נורמל סופרייר
* Les Houches School of Physics
 |
|
מנחה לדוקטורט | צ'ארלס קיטל, פרנסיס פרין, André Herpin  |
|
תלמידי דוקטורט | Bernard Cabane, פרנסואז ברושארד-ויאר, Laurence Ramos  |
|
בת זוג | פרנסואז ברושארד-ויאר  |
|
ילדים | קלייר ויאר, Christian de Gennes, מארק דה-ז'ן, מתייה ויאר, Marie-Christine Picard de Gennes  |
|
פרסים והוקרה |
חתן פרס נובל לפיזיקה בשנת 1991
חתן פרס וולף לפיזיקה לשנת 1990 |
|
תרומות עיקריות |
|
הגילוי שאפשר להכליל שיטות שפותחו למחקר תופעות סדר במערכות פשוטות עבור צורות מורכבות יותר של חומר, ובפרט עבור גבישים נוזליים ופולימרים |
|   |

**פייר ז'יל דה-ז'ן** (בצרפתית: **Pierre-Gilles de Gennes**‏; 24 באוקטובר 1932 - 18 במאי 2007) היה פיזיקאי צרפתי, חתן פרס וולף לפיזיקה לשנת 1990 וחתן פרס נובל לפיזיקה לשנת 1991.

## ביוגרפיה

דה-ז'ן נולד בפריז שבצרפת, ולמד בחינוך ביתי עד גיל 12. בגיל 13 החל לאמץ הרגלי קריאה למבוגרים והרבה לבקר במוזיאונים. מאוחר יותר החל ללמוד באקול נורמל סופרייר. לאחר שעזב, בשנת 1955, הפך למהנדס מחקר. ב-1957 קיבל דוקטורט מאוניברסיטת פריז.

בשנת 1959 עשה פוסט-דוקטורט עם צ'ארלס קיטל באוניברסיטת קליפורניה בברקלי, ולאחר מכן בילה במשך שנתיים בצי הצרפתי. ב-1968 החל ללמוד על גבישים נוזליים.

בשנת 1971 התמנה לפרופסור בקולג' דה פראנס.

ב-1984 נבחר כעמית זר של החברה המלכותית.

בשנת 1988 זכה בפרס הארווי, וב-1990 זכה במדליית לורנץ ובפרס וולף לפיזיקה. בשנת 1991 זכה בפרס נובל לפיזיקה, על הגילוי שאפשר להכליל שיטות שפותחו למחקר תופעות סדר במערכות פשוטות עבור צורות מורכבות יותר של חומר, ובפרט עבור גבישים נוזליים ופולימרים לרבות פיתוחים בתחום פולימרים ואינטגרלים מסלוליים.

נפטר באורסיי שבצרפת ב-18 במאי 2007.

## פרסים והוקרה

* מדליית הזהב של המרכז הלאומי הצרפתי למחקר מדעי (1980)
* עמית האקדמיה האוסטרלית למדעים (1996)
* דוקטור לשם כבוד מאוניברסיטת לאוול (1995)
* דוקטור לשם כבוד מאוניברסיטת שרברוק (1988)
* מדליית ארינגן (1998)
* דוקטור לשם כבוד מאוניברסיטת ויגו (1997)
* מדליית פ. א. קוטון (1997)
* חבר זר של החברה המלכותית (28 ביוני 1984)
* Polymer Physics Prize (1982)
* פרס בורק (1976)
* ACS Award in Polymer Chemistry (1988)
* פרס אמפר לחקר החשמל (1977)
* מדליית כסף של CNRS (העשור של 1960)
* פרס הולווק (1968)
* מדליית לורנץ (1990)
* Wolfgang Ostwald Prize (1991)
* פרס נובל לפיזיקה (1991)
* פרס וולף לפיזיקה (1990)
* פרס הארווי (1988)
* מדליית מאטאוצ'י (1987)
* פרס לואי אנסל (1959)
* פרס גה-ליסאק-הומבולדט (1983)
* עמית אלכסנדר פון הומבולדט
* פרס הומבולדט
* דוקטור לשם כבוד מהאוניברסיטה העברית בירושלים
* מדליית אונסאגר

## קישורים חיצוניים

 מדיה וקבצים בנושא **פייר ז'יל דה-ז'ן** בוויקישיתוף

* פייר ז'יל דה-ז'ן, ברשת החברתית Goodreads
* פייר ז'יל דה-ז'ן, באתר פרס נובל (באנגלית)
* פייר ז'יל דה-ז'ן, באתר פרויקט הגנאלוגיה במתמטיקה
* פייר ז'יל דה-ז'ן, באתר אנציקלופדיה בריטניקה (באנגלית)
* פייר ז'יל דה-ז'ן, באתר "Find a Grave" (באנגלית)

 ערך זה הוא קצרמר בנושא אישים. אתם מוזמנים לתרום לוויקיפדיה ו**להרחיב אותו**.
# נורמן רמזי

נורמן רמזי
Norman Ramsey|  |
|
לידה |
27 באוגוסט 1915 וושינגטון די. סי., ארצות הברית  |
|
פטירה |
4 בנובמבר 2011 (בגיל 96) מסצ'וסטס, ארצות הברית  |
|
מדינה |
ארצות הברית  |
|
מקום מגורים |
בוסטון  |
|
ענף מדעי |
פיזיקה |
|
השכלה |
המכון הטכנולוגי של קליפורניה, אוניברסיטת קיימברידג' |
|
מנחה לדוקטורט |
איזידור אייזק רבי |
|
מעסיק |
אוניברסיטת הרווארד |
|
תארים |
בוגר אוניברסיטה, בוגר אוניברסיטה  |
|
תלמידי דוקטורט |
דייוויד וינלנד |
|
מפלגה |
המפלגה הדמוקרטית  |
|
אב | Norman F. Ramsey  |
|
פרסים והוקרה |
פרס נובל לפיזיקה (1989) מדליית ה-IEEE‏ (1984) פרס דיראק (1990) |
|   |

**נורמן פוסטר רמזי הבן** (בשם מלא באנגלית: **.Norman Foster Ramsey Jr**;‏ 27 באוגוסט 1915 – 4 בנובמבר 2011) היה פיזיקאי אמריקאי, שזכה בפרס נובל לפיזיקה בשנת 1989 על "המצאת השדה האוסצילטורי הנפרד והשימוש בה במייזר המימן ובשעונים אטומיים אחרים".

רמזי עבד רוב חייו באוניברסיטת הרווארד, אך גם עם סוכנויות כגון נאט"ו והוועדה לאנרגיה אטומית של ארצות הברית, וכן בהקמת מעבדת פרמילאב.

## ביוגרפיה

נורמן רמזי נולד ב-27 בנובמבר 1915 בוושינגטון די. סי.. אמו עבדה באוניברסיטת קנזס ואביו היה בוגר האקדמיה הצבאית של ארצות הברית במחזור 1905 אשר הגיע לדרגת בריגדיר גנרל במהלך מלחמת העולם השנייה. רמזי עצמו סיים את לימודיו התיכוניים בגיל 15 בלבד בקנזס. הוריו של רמזי קיוו שגם הוא יקדם קריירה צבאית, אך הוא בסופו של דבר החל ללמוד הנדסה באוניברסיטת קולומביה בשנת 1931. שנת 1935 סיים רמזי תואר ראשון. את התואר השני למד רמזי במעבדת קוונדיש שבאוניברסיטת קיימברידג' אצל הפרופסור ארנסט רתרפורד. סביבתו שפעה פיזיקאים בולטים, ובהם ג'יי ג'יי תומסון, מקס בורן, ג'יימס צ'דוויק, אדוארד אפלטון, ג'ון קוקרופט, פול דיראק וארתור אדינגטון. את הדוקטורט רמזי סיים באוניברסיטת קולומביה בשנת 1940 והחל להיות עמית במכון קרנגי למדע. בשנה זו התחתן והחל ללמד באוניברסיטת אילינוי באורבנה-שמפיין.

הזוג תכנן להשתקע באילינוי, אך עם פרוץ מלחמת העולם השנייה היה רמזי ממפתחי המעבדות במכון הטכנולוגי של מסצ'וסטס והחל לעבוד בפרויקטים ביטחוניים תחת מזכיר המלחמה הנרי סטימסון. בשנת 1943 צורף רמזי לפרויקט מנהטן על ידי רוברט אופנהיימר.

בתום המלחמה חזר רמזי לקולומביה כפרופסור וכחוקר אשר התמקד במבנה האטום והמולקולה ובתכונותיהם הבסיסיות.

בשנת 1984 קיבל רמזי את מדליית ה-IEEE וכארבע שנים לאחר מכן קיבל גם את המדליה הלאומית למדעים. בשנת 1990 קיבל את פרס דיראק.

רמזי עזב את אוניברסיטת הרווארד בשנת 1986. הוא המשיך ללמד בויליאמס קולג', אוניברסיטת מישיגן ואוניברסיטת שיקגו. בשנת 2004 חתם רמזי על מכתב תמיכה במועמד הדמוקרטי ג'ון קרי בבחירות לנשיאות ארצות הברית.

רמזי נפטר בתאריך ה-4 בנובמבר 2011.

## קישורים חיצוניים

 מדיה וקבצים בנושא **נורמן רמזי** בוויקישיתוף

* נורמן רמזי, באתר פרס נובל (באנגלית)
* נורמן רמזי, באתר פרויקט הגנאלוגיה במתמטיקה
* נורמן רמזי, באתר dblp
* נורמן רמזי, באתר אנציקלופדיה בריטניקה (באנגלית)
* נורמן רמזי, באתר "Find a Grave" (באנגלית)
# מזרח אסיה

מזרח אסיה מסומן בירוק
**מזרח אסיה** הוא חלק מאסיה אשר מוגדר בדרך כלל לפי תנאי אקלים או תרבות. מבחינה גאוגרפית, שטחה של מזרח אסיה הוא כ-6,640,000 קמ"ר והוא מהווה כ-15% משטחה של יבשת אסיה. במזרח אסיה גרים כ-1.5 מיליארד בני אדם, 38% מאוכלוסיית היבשת וכחמישית מאוכלוסיית העולם.

מבחינה תרבותית, האזור נמצא תחת השפעה היסטורית סינית חזקה. הכתב הסיני השפיע מאוד על צורות הכתיב בשפות הנפוצות באזור. גם פילוסופיות סיניות דוגמת קונפוציאניזם ונאו-קונפוציאניזם נפוצות באזור זה.

## מדינות מזרח-אסיה

| מדינה | בירה | שטח (קמ"ר) | אוכלוסייה | צפיפות (נפ"ש לקמ"ר) | מדד הפיתוח האנושי |
| --- | --- | --- | --- | --- | --- |
| הרפובליקה העממית של סין הרפובליקה העממית של סין | בייג'ינג | 9,640,011 | 1,373,000,000 | 138 | 0.727 |
| יפן יפן | טוקיו | 377,930 | 126,890,000 | 337 | 0.891 |
| קוריאה הדרומית קוריאה הדרומית | סיאול | 100,210 | 51,482,816 | 500 | 0.898 |
| קוריאה הצפונית קוריאה הצפונית | פיונגיאנג | 120,538 | 25,155,000 | 198 | 0.595 |
| טאיוואן טאיוואן | טאיפיי | 36,188 | 23,468,748 | 639 | 0.884 |
| הונג קונג הונג קונג | הונג קונג | 1,104 | 7,298,600 | 6,390 | 0.912 |
| מקאו מקאו | מקאו | 30 | 642,900 | 18,662 | 0.892 |
| מונגוליה מונגוליה | אולן בטור | 1,564,100 | 3,041,648 | 2 | 0.698 |

## קישורים חיצוניים

* מזרח אסיה, דף שער בספרייה הלאומית

| הסתרהאזורים גאוגרפיים באסיה |
| --- |
|  צפון אסיה |  מרכז אסיה |  דרום-מערב אסיה |  דרום אסיה |  מזרח אסיה |  דרום-מזרח אסיה | **אזור גאוגרפי, או לחלופין, היסטורי:**  המזרח הרחוק |

 ערך זה הוא קצרמר בנושא גאוגרפיה של אסיה. אתם מוזמנים לתרום לוויקיפדיה ו**להרחיב אותו**.
# סוקוטאי

הירוהיטו, קיסר יפן בטקס הכתרתו, כשהוא לובש סוקוטאי מסורתי, ואוחז בידו שאקו.
**סוקוטאי** (ביפנית: 束帯) היא מערכת פרטי לבוש יפני הנלבשת באירועים חגיגיים על ידי אריסטוקרטים או בני המשפחה הקיסרית בחצר קיסרות יפן. הסוקוטאי כולל מכנסיים רחבים, גלימה מיוחדת, שאקו (שרביט טקסי) וקאנמורי (כובע המהווה חלק מתלבושת הסוקוטאי). מאפייני לבוש זה השתנו במעט מאז המאה ה-12.

השימוש במערכת בגדים מסורתית זו פחת מאז אמצע המאה ה-20, אולם גם כיום נהוג ללבוש בגדים אלה באירועים חגיגיים בחצר הקיסרות, כגון טקס הכתרה וחתונה מלכותית.

## קישורים חיצוניים

* תיאור הסוקוטאי ותצלומים
* סוקוטאי, באתר אנציקלופדיה בריטניקה (באנגלית)
# הוט פוט

הוט פוט|  |
| הוט פוט |
|  |
|
מאכלים |
|
סוג |
מנה, מרק, פונדו  |
|
מטבח |
המטבח הסיני  |
|
מוצא |
סין  |
|   |

**הוט פוט** (בסינית מסורתית: **火鍋,** בסינית מפושטת: **火锅**, פיניין: huǒguō**,* שמשמעו "קדרה באש") הוא מאכל מהמטבח הסיני. מאכל זה כולל ציר המתבשל בקדרה עשויה מתכת, המונח במרכז שולחן הארוחה, וסביבו מונחים מרכיבים שונים, בהם בשר פרוס, ירקות, פטריות, כיסוני וון טון, כופתאות, ופירות ים, והסועדים טובלים את המרכיבים השונים ומבשלים אותם בציר.

המאכל נאכל בסין מזה למעלה מ-1,700 שנים, ולא ברור מאין מקורו. ישנה סברה כי מדובר במאכל שמוצאו ממונגוליה, וכי מדובר בתבשיל שהוכן על ידי הלוחמים המונגולים אשר בישלו ירקות ובשר בתוך הקסדות שלהם מעל המדורה.

המאכל התפשט ברחבי סין החל מתקופת שושלת טאנג, ובתקופת שושלת צ'ינג היה למאכל מקובל בכל רחבי סין.

## מרכיבי המאכל

סוגי הבשר המשמשים במאכל זה כוללים טלה, בקר, עוף, ברווז וחזיר.
סוגי הירקות כוללים: באק צ'וי, תרד, שעועית ירוקה, נבטים, בצלי אשקלון, זנגביל, תפוחי אדמה, טארו, עגבניות ודלעת.

לעיתים כוללים המרכיבים המבושלים גם טופו ואיטריות.

המרק מתובל ברוטב הויסין, רוטב סויה, חומץ, כוסברה, שום, שמן שומשום, פלפל לבן, פלפל צ'ילי, פלפל שחור ולעיתים גם בוטנים או חמאת בוטנים.

## ראו גם

* פונדו

## קישורים חיצוניים

 מדיה וקבצים בנושא **הוט פוט** בוויקישיתוף
* רונן מדזיני, אוכל סיני אמיתי: מאגרול ועד מרק כלבים, באתר ynet, 11 בנובמבר 2007
* רונית ורד, אייל טואג, העונג הבא | התבשילים הלוהטים של החורף, באתר הארץ, 16 בינואר 2009
# שושלת האן

שושלת האן
漢朝|  |
| האימפריה של שושלת האן בשנת 87 לפנה"ס |
|
גאוגרפיה |
|
יבשת |
אסיה  |
|
היסטוריה |
|
תאריכי הקמה |
206 לפנה״ס  |
|
תאריכי פירוק |
220  |
|
ישות קודמת |
שושלת צ'ין  |
|   |

**שושלת האן** (סינית: **漢**; פיניין: **Hàn**), הייתה שושלת קיסרים ששלטה בסין במשך כ-400 שנה, לאחר נפילתה של שושלת צ'ין. למעשה, בני המשפחה הקיסרית של האן שלטו בסין בשתי תקופות נפרדות (ולכן השושלת "מחולקת" לשתיים): שושלת האן המערבית שלטה על סין בין השנים 206 לפנה"ס ל-9 לספירה, ושושלת האן המזרחית שלטה על סין בין 23 לספירה עד שנת 220 (בין השנים 9–23 לספירה שלטה שושלת שין). בתקופת האן התגבשה זהותם של הסינים כבני האן, הקבוצה האתנית הגדולה ביותר בסין וכיום הגדולה בעולם, זהות הנשמרת עד ימינו אנו.

בתקופת שלטונה של השושלת הפך הקונפוציוניזם לדת המדינה ולפילוסופיה המנחה אותה ואשר המשיכה להנחות את המשטר הסיני עד לקץ העידן הקיסרי בתחילת המאה ה-20. תחת שלטון ההאן עשתה התרבות הסינית התקדמות אדירה בתחומי ההיסטוריוגרפיה, האומנות והמדע.

שושלת האן הרחיבה משמעותית את שטחה של סין בסדרה של מסעות צבאיים שהגיעו לקוריאה, לווייטנאם, למונגוליה (הקיסר וו חיזק והרחיב את הממלכה בהודפו את שבטי השׂיוֹנג-נוּ אל תוך מונגוליה של ימינו, תוך שהוא מספח לממלכתו את השטחים בהם ישבו שבטים אלו). שטחים חדשים אלו אפשרו לסין לראשונה לפתח קשר מסחר עם המערב בדרך המשי ולמרכז אסיה.

## היסטוריה

ההיסטוריה של שושלת האן מתחלקת לשתי תקופות, "המערבית" וה"מזרחית", כאשר ב-14 השנים שבין שתיהן שלטה שושלת שין קצרת-היומין של ואנג מאנג.

### שושלת האן המערבית

 ערך מורחב – **שושלת האן המערבית**

תקופת האן המערבית אופיינה ביציבות פוליטית, בפריחת היצירה האמנותית והתרבות, בעליית קרנו של הקונפוציאניזם (שנרדף בתקופת צ'ין), בפיתוח יחסי החוץ של סין ובתחילת המסחר בדרך המשי.

שלטונה נמשך מ-206 לפנה"ס, בה עלה לשלטון הקיסר הראשון ליוּ בָּאנְג, ועד 9 לספירה. חוסר יציבות שלטוני שנגרם עקב השתלטותן של משפחות אצולה על אדמות המדינה תוך ערעור בסיס המיסוי של הממלכה, נוצל על ידי וואנג מאנג, שהקים את שושלת שין (新), ששלטה עד שנת 23 לספירה.

### שושלת האן המזרחית

 ערך מורחב – **שושלת האן המזרחית**

החלה בשנת 25 לספירה, ושלטונה הסתיים בשנת 220 לספירה. עימותים עם בעלי הקרקעות, יחד עם פלישות מבחוץ ומאבקים פנימיים במיעוטים החלישו שוב את השלטון. מרד הטורבן הצהוב שפרץ בשנת 184, סימן את תחילתה של תקופה חדשה, שבה הובילו שליטים צבאיים מלחמות בתוך סין, וסין התפצלה לשלוש ממלכות (蜀 – שׁוּ; 吳 – ווּ; 魏 – וֵיי), שלחמו זו בזו. תקופה זו נודעה בשם תקופת שלוש הממלכות (סינית: 三國; פיניין: Sān Guó).

## קישורים חיצוניים

* שושלת האן, באתר אנציקלופדיה בריטניקה (באנגלית)
* סין, היסטוריה, שושלת האן, 202 לפני הספירה-220 לספירה, דף שער בספרייה הלאומית
* שושלת האן, באתר אנציקלופדיית ההיסטוריה העולמית (באנגלית)

* Han Dynasty by Minnesota State University
* Han Dynasty art with video commentary, Minneapolis Institute of Arts
* שושלת האן: תחיית הקונפוציאניזם, באתר הרדיו הבינלאומי של סין בעברית
# L

| Ll |
| --- |
| Ll |
| אלפבית לטיני |
| Aa | Bb | Cc | Dd | Ee | Ff | Gg |
| Hh | Ii | Jj | Kk | Ll | Mm | Nn |
| Oo | Pp | Qq | Rr | Ss | Tt | Uu |
|  | Vv | Ww | Xx | Yy | Zz |  |

**L** (אל) היא האות השתים-עשרה באלפבית הלטיני.

## היסטוריה

מקורה באות היוונית למדא (Λ λ; נכתב גם בתור "**למבדא**"), ומקורה של זו באות הפיניקית שממנה התגלגלה גם האות העברית למ"ד. היא נהגית כלמ"ד (/l/ ‏:IPA), אם כי באנגלית, ובעיקר בניבים האמריקאיים, ההגייה שלה היא כשל מעין למ"ד מוולנת (/ɫ/ ‏:IPA).

## ייצוגים נוספים

דגל הקוד הבינלאומי של האות L
באלפבית פונטי מיוצגת האות L על ידי המילה **Lima** (**לימה**).

בקוד מורס מיוצגת האות על ידי נקודה קו נקודה נקודה: · - · ·

בקוד ASCII מיוצגת האות על ידי 76 (L) ו-108 (l).

בכתב ברייל מיוצגת האות:

## התפתחות האות L

|  |  |  |  |  |
| --- | --- | --- | --- | --- |
|  |  |  |  |  |
| מלמד בקר פרוטו כנעני | למד פיניקית | למדא יוונית | L אטרוסקית | L לטינית |

## שימושים ומשמעויות של L

* באנטומיה, האות L מייצגת את החוליות הלומבאריות.
* בביוכימיה, L היא סמלה לחומצת האמינו לאוצין.
* בבוטניקה, L., קיצור שמו של קארולוס ליניאוס, משמשת לסמן שימוש בשיטת הסיווג שלו. לדוגמה: אורן הצנובר יסומן: *Pinus pinea* L.
* בפיזיקה, L מסמלת תנע זוויתי.
	+ לעיתים מסמל אורך.
* בחשמל, L מסמלת השראות, סליל השראה, או משרן. בתוכניות חשמל מסומנים סלילים שונים בסימון: L3 ,L2 ,L1 וכו'.
* באטימולוגיה L. מסמלת קיצור של השפה הלטינית.
* בתעשייה, L מסמלת את הגודל "לארג'" - "large size".
* בקוד לוחיות הזיהוי הבינלאומי, L מסמלת את לוקסמבורג.
* בניווט, L קיצור המילה האנגלית "left" מסמלת פנייה לצד שמאל.
* בשיטה המטרית, l, ℓ או L מסמלות ליטר.
* בספרות רומיות, מסמלת האות L את המספר 50.
* בתורת הסיבוכיות, האות L מציינת את קבוצת הבעיות שניתן לפתור תוך שימוש בזיכרון לוגריתמי.
* במתמטיקה, משמשת האות L לייצג גבול או ערך אליו שואפת סדרה.
* בספרדית, אם כתובה האות פעמיים היא נהגית כמו I או J.

## קישורים חיצוניים

 מדיה וקבצים בנושא **L** בוויקישיתוף
* L, באתר אנציקלופדיה בריטניקה (באנגלית)
# נושא מטען

בפיזיקה, **נושאי מטען** הם חלקיקים חופשיים (חלקיקים שאינם מקובעים למקומם) אשר נושאים מטען חשמלי. תנועת חלקיקים אלו יוצרת זרם חשמלי במוליכים. דוגמאות לנושאי מטען הן אלקטרונים, יונים וחורים.

## פירוט

במתכות, נושאי המטען הם אלקטרונים. אלקטרון אחד או שניים מאלקטרוני הערכיות בכל אטום מסוגל לנוע בחופשיות בתוך הסריג המתכתי. אל ענן זה של אלקטרונים חופשיים ניתן להתייחס כאל גז פרמי.

בתמיסות יוניות, כמו מים מלוחים, נושאי המטען הם הקטיונים (יונים חיוביים) והאניונים (יונים שליליים) המומסים. בקשת חשמלית (כמו ברק), נושאי המטען הם האלקטרונים והקטיונים של הגז המיונן (הפלזמה). בשפופרת ריק, נושאי המטען הם אלקטרונים חופשיים.

בפיזיקת מוליכים למחצה קיימים שני סוגים של נושאי מטען. אחד מהם הוא האלקטרונים. בנוסף, מקובל להתייחס למקומות הריקים מאלקטרונים בפס הערכיות כחורים הנושאים מטען חיובי. במוליך למחצה מזוהם מקובל למדוד את "ריכוז נושאי המטען החופשיים", שמשמש באופן דומה למדד ריכוז נושאי המטען במתכת לצורך חישוב הזרם או מהירות הסחיפה. "נושאי מטען חופשיים" הם אלקטרונים אשר נוספו ישירות לפס ההולכה (או חורים אשר נוספו לפס הערכיות) על ידי הזיהום, ולא נוצרו באופן ספונטני על ידי עירור תרמי.

## ראו גם

* צורון כימי
* ניידות אלקטרונים
# גוגול

**גוּגוֹל** (Googol) הוא המספר 10100, כלומר הספרה 1 ובעקבותיה מאה אפסים:
 **10,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000**

גוגולאת המונח טבע מילטון סירוטה, אחיינו של המתמטיקאי האמריקאי אדוארד קאסנר , כאשר היה בן תשע בלבד, והוא מתועד לראשונה במאמר של קאסנר משנת 1938. ב-1940 זכה המספר לפרסום בציבור הרחב, כאשר קאסנר הציג אותו בספרו "מתמטיקה והדמיון".

כמו כל מספר שהוא חזקה שלמה של 10, גורמיו הראשוניים של המספר גוגול הם 2 ו-5 בלבד. בייצוג בינארי הוא נכתב באמצעות 333 ספרות.

למספר גוגול אין כל תפקיד משמעותי במתמטיקה. קאסנר השתמש בו כאמצעי המחשה, על מנת להדגים את ההבדל בין מספר גדול עד מעבר לדמיון, כמו גוגול - שהוא גדול ממספר החלקיקים האלמנטריים ביקום הידוע (כ-1087) לבין האינסוף עצמו. אף על פי שגוגול הוא אכן מספר גדול, פעולות מתמטיות פשוטות מניבות מספרים גדולים יותר. למשל, המספר 70 עצרת (!70) הוא מאותו סדר הגודל של גוגול.

מנוע החיפוש גוגל נקרא על שם המספר גוגול, ומטה החברה אף נקרא גוגלפלקס. בגלל שגיאת כתיב של אחד ממקימי החברה כאשר הוא בדק אם הדומיין לאתר היה פנוי, מנוע החיפוש נקרא גוגל ולא גוגול.

## גוגולפלקס

 ערך מורחב – **גוגולפלקס**

המספר **גוגולפלקס** הוא 1 ולאחריו גוגול אפסים, או עשר בחזקת גוגול: WIKINIUM\_MATH\_PH\_0 .
מאחר שבגוגולפלקס יש גוגול ואחת ספרות, יהיה בלתי אפשרי לכתוב או לייצג את כל הספרות של גוגולפלקס בייצוג עשרוני, גם אם כל החומר ביקום היה משמש כדיו ונייר או ככוננים קשיחים.

אף שגוגול, ובוודאי גוגולפלקס, נראים מספרים חריגים בגודלם, המשפט הטיפשי של האריתמטיקה מוכיח שכמעט כל המספרים הטבעיים גדולים מגוגולפלקס. מספרים גדולים עוד יותר מופיעים פה ושם במתמטיקה; ראו למשל מספר סקיוז ומספר גרהאם.

## קישורים חיצוניים

 מדיה וקבצים בנושא **גוגול** בוויקישיתוף
* גוגול, באתר MathWorld (באנגלית)

## הערות שוליים

|  |
| --- |
| **מספרים טבעיים** |
| 0 | 1 | 2 | 3 | 4 | 5 | 6 | 7 | 8 | 9 |
| 10 | 11 | 12 | 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 | 27 | 28 | 29 |
| 30 | 31 | 32 | 33 | 34 | 35 | 36 | 37 | 38 | 39 |
| 40 | 41 | 42 | 43 | 44 | 45 | 46 | 47 | 48 | 49 |
| 50 | 51 | 52 | 53 | 54 | 55 |
|

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 60 | 70 | 80 | 90 | 99 | 100 | 200 | 300 | 400 | 500 |

|  |  |  |  |  |  |
| --- | --- | --- | --- | --- | --- |
| 1,000 | 2,000 | 10,000 | 100,000 | 600,000 | 1,000,000 |

 |
| **אחרים** |
| שמות מספרים | ...0.999 | 666 | 1089 | 1729 | קבוע קפרקר | גוגול | גוגולפלקס | מספר גרהאם |